Yen giappunise

Ô  jè 'u turnise ausate jndr'ô Giappone. Jndr'ô giappunise se pronunge «en», mendre 'a pronunge «yen» jè quèdde comunemènde ausate jndr'ô tagliàne ed otre lènghe occidentale. Le codece ISO 4217 pè ô yen sonde JPY e 392. 'U simbole latinizzate jè ¥, mendre jndr'ô giappunise se scrive cò 'u kanji 円.

Ô yen ha state fatte trasère n'corse da 'u guverne Meiji jndr'ô 1872 jndre 'nu sisteme monetarije assaje auguale a quidde europee; ô yen hagghie pigghiate 'u puèste d'u sisteme monetarije assaje comblesse d'u periode de *Edo*. 'A *nuève legge monetarije* d'u 1871 hagghie 'ndrodotte 'nu sisteme de scucchiamènde decimale; 'a valute ète accussì scucchiáte: *yen* (1, 圓), *sen* (1/100, 錢), e *rin* (1/1000, 厘). Le turnise devènene rotunne e de metalle cumme jndr'ô occidente. ('U *sen* ed 'u *rin* fùrene ritirate da 'u commerce jndr'ô 1954.) Quanne se inneche 'na granna quantità de *yen* se ause abbreviarle jndr'à divise non ufficiale *man* (ca segnefeche "dice mile") ca corresponde a 10.000 yen; ad ô stesse mode jè valutate jndr'à lle State Aunìte arrotunnannele a lle migliaie (cose dovute ad 'u piccele valore d'ô yen). Ô yen jè legalmènde definite cumme 0,8667 once Troy (26,956 g) de argìnde. 'A legge hagghie pure spustate 'u sisteme valutarije Giappunise jndr'ô *[[sisteme auree|Gold standard]]*.

Ô yen jè state 'nziccate ad 'u dollare: 1 dollare statunitense = 360 yen da 'u 25 abbrìle 1949, fine ad 'u 1971 date jndre cui le accorde de Bretton Woods fùrene resolte ed 'u valore d'ô yen accumenze a ccu cange. Partenne da ll'aguste 2005, s'honne a tenè cirche 110 yen pè fàce ccu accatte 'nu Dollare Statunitense, cirche 135 yen pè 'nu Euro, e cirche 199 yen pè 'na sterline 'nglise. Dope le accorde del Plaza d'u 1985, ô yen s'hagghie apprezzate sus ad 'u dollare.

Jndr'à origgene ô yen fù scritte jndr'ô stesse mode d'u Cenise Yuan (圓 pinyin yuan2). Jndr'ô giappunise scritte muderne se ause 'u carattere (円) ce jè differende da quidde ausate jndr'ô Cenise semblificate (元). 'U simbole latine d'ô *yen* jè comungue auguale a quidde ausate d'ô Yuan, pure ce jndr'à Cine se tende ad ausà 'na barre trasversale ad 'u puèste de dò.

 letteralmènde segnefeche «oggette rotunne» jndr'ô giappunise (ô stesse segnefecate tène 'a parole Yuan jndr'ô cenise). 

L'ortografije ed 'a pronunge cu 'a lettere *y* sonde dovute ad 'a latinizzazione de 'na forme de scretture obsolete. 'A stesse combinazione se iacchie jndr'à lle parole accume *Uyeda*, *Iyeyasu* e *Inouye*. Cumme jè accadute pè l'ortografije de le nome proprie, fòre d'a Cine, 'a traduziune de *yen* jè devendate permanende.

Ôsce a die sonde n'corse le taglie seguènde: le turnise da 1, 5, 10, 50, 100, e 500 *yen*; e le banconote  da 1000, 2000, 5000, e 10.000 yen. 'U turnise da 500 yen probbabbilmènde jè quèdde ca vale de cchiù 'mbrà totte le turnise comunemènde ausate jndr'ô munne (equivale ad US$4.77, €3.59, £2.49). Jndr'à lle State Aunìte 'u turnise comunemènde ausate cu valore cchiù granne jè 'nu quarte de dollare (25¢) ca equivale a 26 yen; jndr'à ll'Aunìone Europee 'a cchiù granna jè quèdde da 2 eure (€2) ca equivalene a 279 yen, jndr'ô Regne Aunìte sonde le dò sterline (£2) da 'u valore de 402  yen (valore rilevate a màrze 2005). 'U taglie de banconote cchiù granne, da 10.000 yen, vale 'nu picche de mène d'a banconote da 100 dollare, ce jè pure 'u taglie cchiù granne pè 'u dollare.

Jndre 'nu munne de occasiune, de le turnise speciale sonde coniate ausanne ore ed argìnde e sonde prezzate cu le varie valore nominale. Pure ce pòtene ccu esse ausate, non ge sonde circolànde ma vènene tesaurizzate.

'U 1º novemmre 2004, 'a Banghe d'u Giappone 'ndrodusse de le nuève banconote. Quèdde da 10.000 yen ca mesure 76×160&nbsp;millimetre jndr'à quale se iacchie 'a rappresentazione de Fukuzawa Yukichi. Quèdde da 5.000 yen ca mesure 76×156&nbsp;millimetre (1&nbsp;mm cchiù granne d'a precedente) cu raffigurate Higuchi Ichiyo. Quèdde da 1.000 yen, cu le mesure ca non ge cangene respette a quèdde ca jè ascìte da 'u corse (76×150&nbsp;mm), jndr'à quale se iacchie 'a figure de Hideyo Noguchi. Quiste rennovamènde fù 'u seguite de quidde d'u 19 luglie 2000 jndre' u quale fùrene 'ndrodotte le nuève 2.000 yen (76×154&nbsp;mm) ca honne pigghiate 'u puèste d'a vècchie banconote trasùte jndr'à circolazione 'u 1º novemmre 1984.

## Totte le turnise

## Quacche valore de le tasse de cange jndr'ô timbe

'A tevele aqquà d'abbàsce inneche 'u valore d'u cange 'mbrà yen e dollare statunitense.

## Otre pruggette

## Collegamènde sus a indernette
*  Japanese currency FAQ in Currency Museum, Bank of Japan
*  Chart: US-Dollar in Yen
*  Chart: 100 Yen in Euro
*  Cange Euro Yen